சோடியம் ஐப்போபுரோமைட்டு

சோடியம் ஐப்போபுரோமைட்டு (Sodium hypobromite) என்பது NaOBr என்ற மூலக்கூற்று வாய்ப்பாட்டைக் கொண்ட ஒரு கனிமச் சேர்மமாகும். இது ஐப்போபுரோமசு அமிலத்தின் சோடியம் உப்பு ஆகும்.  சோடியம் நேர்மின் அயனிகள் (Na+) மற்றும் ஐப்போபுரோமைட்டு எதிர்மின் அயனிகள் (−OBr) ஆகியவை சேர்ந்து இச்சேர்மம் உருவாகிறது. பொதுவாக ஐந்துநீரேற்றாக இச்சேர்மம் பெறப்படுகிறது.  எனவே பொதுவாக சோடியம் ஐப்போபுரோமைட்டு என்று அழைக்கப்படுகிறது. இச்சேர்மத்தின் வாய்பாடு உண்மையில் NaOBr·5H2O ஆகும். நீரில் கரையக்கூடியதாகவும் மஞ்சள்-ஆரஞ்சு நிறத் திண்மமாகவும் சோடியம் ஐப்போபுரோமைட்டு காணப்படுகிறது. 1.820 Å நீளமுள்ள Br–O பிணைப்புடன் கூடிய ஓர் ஒற்றைச்சரிவு படிக அமைப்பைக் கொண்டுள்ளது.  பொதுவான வெளுப்பானில் உள்ள செயலில் உள்ள மூலப்பொருளான சோடியம் ஐப்போகுளோரைட்டின் புரோமின் ஒப்புமையாக இச்சேர்மம் வகைப்படுத்தப்படுகிறது. நடைமுறையில், இந்த உப்பு பொதுவாக ஒரு நீர்க்கரைசலாகவே காணப்படுகிறது.

தயாரிப்பு
புரோமினின் நீர்க்கரைசலை ஒரு காரத்துடன் வினைபுரியச் செய்வதன் மூலம் சோடியம் ஐப்போபுரோமைட்டு சேர்மத்தை உருவாக்கலாம்.:

Br2 + 2 NaOH → NaBr + NaOBr + H2O

நிகோட்டினமைடிலிருந்து 3-அமினோபிரிடின் தயாரிப்பு போன்ற வினைகளில் (ஆஃப்மேன் மறுசீரமைப்பு) ஒரு வினைக்காரணியாகப் பயன்படுத்துவதற்காக, இதை தேவைப்படும் தளத்திலேயே தயாரிக்க முடியும். (Hofmann rearrangement).
File:Synthesis of 3-Aminopyridine.gif

சோடியம் ஐப்போபுரோமைட்டு மெதுவாகச் சிதைவடைந்து சோடியம் புரோமைடு மற்றும் சோடியம் புரோமேட்டாக மாறுகிறது:

3 NaOBr → 2 NaBr + NaBrO3

மேற்கோள்கள்

பகுப்பு:சோடியம் சேர்மங்கள்
பகுப்பு:ஐப்போபுரோமைட்டுகள்